આ પહેલી એવી ઘટના છે, જ્યાં ભારત પધારનારા અન્ય દેશના વડાપ્રધાન દિલ્હીની જગ્યાએ સીધા અમદાવાદ આવનાર છે. શિન્ઝો આબે 13 સપ્ટેમ્બરે અમદાવાદ એરપોર્ટ પર ઉતરશે અને ત્યાર બાદ તેઓ અને પીએમ મોદી બંને જોઇન્ટ રોડ શોમાં ભાગ લેશે. અમદાવાદ એરપોર્ટથી લઇને સાબરમતી આશ્રમ સુધીનો 8 કિમી લાંબો રોડ શો યોજાશે. ભાજપના પ્રદેશ પ્રમુખ જીતુ વાઘાણીએ આ અંગે વાત કરતાં કહ્યું હતું કે, દેશના ઇતિહાસમાં આ પ્રથમવાર છે, જ્યારે દેશના વડાપ્રધાન કોઇ અન્ય દેશના વડાપ્રધાન સાથે જોઇન્ટ રોડ શો કરશે.